12. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΡΓΑΣΙΑΣ Αριθ. 2229/Τ. της 12 Νοεμ./5 Δεκ. 1958 Περί χορηγήσεως επαγγελματικών βιβλιαρίων εργασίας εις εργαζομένους εις τουριστικά επαγγέλματα. Έχοντες υπ’ όψιν τας διατάξεις της παρ.8 του άρθρ.3 του Ν.Δ. 3594/56 «περί τροποποιήσεως και συμπληρώσεως της περί Σχολής Τουριστικών Επαγγελμάτων νομοθεσίας», αποφασίζομεν: Άρθρ.1.-Πάντες οι εργαζόμενοι εις τουριστικά επαγγέλματα ήτοι, 1)Εστιατόρια γενικώς (εστιατόρια, ζυθεστιατόρια, οινομαγειρεία), 2) Ζαχαροπλαστεία, 3) Καφενεία, 4) Γαλακτοπωλεία, 5) Κέντρα διασκεδάσεως, υποχρεούνται όπως εφοδιασθώσιν δι’ επαγγελματικών βιβλιαρίων εργασίας χορηγουμένων κατά τας διατάξεις της παρούσης αποφάσεως το βραδύτερον μέχρι 30.6.1959. Η προθεσμία αύτη δύναται δι’ ομοίας αποφάσεως να παραταθή μέχρι της 30.12.1959. Άρθρ.2.-1.Τα κατά τα ανωτέρω επαγγελματικά βιβλιάρια εργασίας εκδίδονται υπό των εν τοις επομένοις επιτροπών κατόπιν αιτήσεως προς αυτάς του ενδιαφερομένου και της υποβολής υπ’ αυτού των κάτωθι στοιχείων: α)Πιστοποιητικού ιθαγενείας, β)αντιγράφου ποινικού μητρώου εξ ου να εμφαίνηται ότι ο αιτών δεν κατεδικάσθη δι’ εγκληματικήν ποινήν ή επί κλοπή, υπεξαιρέσει, υφαιρέσει, απάτη, πλαστογραφία, εμπορία και χρήσει ναρκωτικών, σωματεμπορία, ψευδορκία, λαθρεμπορία, προαγωγή εις πορνείαν, προσβολή των δημοσίων ηθών και παραβάσει του ιδιωνύμου. γ)Απογραφικού δελτίου της Σχολής Τουριστικών Επαγγελμάτων δεόντως συμπεπληρωμένου. Τα δελτία ταύτα συγκεντρούνται και αποστέλλονται κατά μήνα εις την εν λόγω Σχολήν, μερίμνη και ευθύνη των Γραμματέων των Επιτροπών. 2.Επ’ ουδενί λόγω χορηγούνται επαγγελματικά βιβλιάρια εργασίας εις πάσχοντας από μεταδοτικήν ή μολυσματικήν τινα νόσον ή από αναπηρίαν εις βαθμόν καθιστώντα δυσχερή την εξάσκησιν της εργασίας του υπαλλήλου κατά την κρίσιν των μετεχόντων των εν άρθρ.4 του παρόντος επιτροπών ιατρών. Άρθρ.3.-1.Επί των επαγγελματικών βιβλιαρίων αναγράφεται η ειδικότης του εργαζομένου ήτοι: Βοηθός, τραπεζιέρης, σερβιτόρος, υπομαίτρ, μαιτρ, μάγειρος, ζαχαροπλάστης κλπ. 2.Η κατάταξις των ανωτέρω εις ειδικότητας γίνεται βάσει των υπ’ αυτών προσκομιζομένων στοιχείων, των πιστοποιητικών των εργοδοτών των και της οικείας επαγγελματικής των οργανώσεως ως και των βεβαιώσεων της Σχολής Τουριστικών Επαγγελμάτων προκειμένου περί αποφοίτων αυτής. Άρθρ.4.-1)Τα βιβλιάρια εργασίας των εν Αθήναις και τοις περιχώροις αυτών εργαζομένων χορηγούνται υπό Επιτροπής αποτελουμένης: α)εξ ενός ανωτέρου υπαλλήλου του Υπουργείου Εργασίας, οριζομένου υπό του αρμοδίου υπουργού, β)εκ του Διευθυντού της Σχολής Τουριστικών Επαγγελμάτων, γ)εκ δύο ιατρών εξ ων ο είς ορι(Μετά την σελ. 98,06(α) Σελ. 98,07 Σχολή Τουριστικών Επαγγελμάτων 18.Β.η.8-12 315 ζόμενος υπό του οικείου Υγειονομικού Κέντρου και ο έτερος υπό του Ι.Κ.Α., δ)εξ ενός εκπροσώπου των εργοδοτών τουριστικών επαγγελμάτων οριζομένου υπό της Ομοσπονδίας Επισιτιστών Αθηνών, ε)εξ ενός εκπροσώπου των εργαζομένων εις τουριστικά επαγγέλματα οριζομένου υπό της Ομοσπονδίας εργατών επισιτισμού και υπαλλήλων τουριστικών επαγγελμάτων. Της επιτροπής προεδρεύει ο υπάλληλος του Υπουργείου Εργασίας. Καθήκοντα Γραμματέως της Επιτροπής εκτελεί είς υπάλληλος του Υπουργείου Εργασίας οριζόμενος υπό του αρμοδίου Υπουργού. 2)Τα βιβλιάρια των εν Πειραιεί εργαζομένων χορηγούνται υπό της κατά τ’ ανωτέρω Επιτροπής Αθηνών συμπληρουμένης υπό του Προϊσταμένου Επιθεωρήσεως Εργασίας Πειραιώς και αντικαθισταμένων των ιατρών Αθηνών αντιστοίχως υπό τοιούτων του υγειονομικού Κέντρου Πειραιώς και του Ι.Κ.Α. Πειραιώς. Της επιτροπής ταύτης προεδρεύει ο κατά βαθμόν ανώτερος δημόσιος υπάλληλος των συμμετεχόντων αυτής και εν ισοβαθμία ο αρχαιότερος. 3)Τα βιβλιάρια εις τας λοιπάς περιφερείας του Κράτους χορηγούνται υπό επιτροπών αποτελουμένων α)εκ του Προϊσταμένου της οικείας επιθεωρήσεως εργασίας ως Προέδρου, β)ενός ιατρού οριζομένου υπό του οικείου Υγειονομικού Κέντρου, γ)ενός αντιπροσώπου των εργοδοτών τουριστικών επαγγελμάτων υποδεικνυομένου υπό των οικείων οργανώσεων και δ)ενός αντιπροσώπου των εργαζομένων εις τουριστικά επαγγέλματα υποδεικνυομένου υπό της Ομοσπονδίας εργατών επισιτισμού και υπαλλήλων τουριστικών επαγγελμάτων. Καθήκοντα Γραμματέων των επιτροπών τούτων εκτελούσιν υπάλληλοι των οικείων επιθεωρήσεων εργασίας, οριζόμενοι υπό του Προϊσταμένου εκάστης των Επιθεωρήσεων τούτων. 4)α)Το σύμφωνον εκάστου μέλους των ανωτέρω επιτροπών δια την χορήγησιν των επαγγελματικών βιβλιαρίων βεβαιούται δια της υπογραφής του εις τα υπό του Γραμματέως τηρούμενα πρακτικά εκάστης επιτροπής. β)Τα χορηγούμενα βιβλιάρια υπογράφονται υπό του οικείου Προέδρου της επιτροπής και του Γραμματέως αυτής. Άρθρ.5.-1)Ο τύπος των κατά τα ανωτέρω χορηγουμένων βιβλιαρίων είναι ανάλογος προς τα εις τους ξενοδοχοϋπαλλήλους χορηγούμενα επαγγελματικά βιβλιάρια. 2)Η φροντίς εκτυπώσεως των βιβλιαρίων τούτων ανατίθεται εις την επιτροπήν Αθηνών, ήτις θέλει μεριμνήση δια τον εφοδιασμόν των λοιπών επιτροπών δι’ επαρκούς αριθμού εξ αυτών. Σελ. 98,08 3)Προς κάλυψιν των δαπανών εκτυπώσεως και των εξόδων κινήσεως των μελών των επιτροπών, πας αιτών την έκδοσιν βιβλιαρίου καταβάλλει εις τον Πρόεδρον της οικείας επιτροπής δραχ. 25. Προκειμένου περί ανανεώσεως βιβλιαρίου η καταβολή περιορίζεται εις δραχ. 10. Άρθρ.6.-Η ιατρική βεβαίωσις επί των εν λόγω βιβλιαρίων εργασίας περί της σωματικής υγείας των κατόχων αυτών δέον να ανανεούται εντός του πρώτου τριμήνου εκάστου έτους. Ο μη προσερχόμενος προς ανανέωσιν ή ο μη ευρεθείς υγιής ως και ο καταδικασθείς δια τα εν άρθρ.2 του παρόντος αδικήματα στερείται του δικαιώματος εργασίας και το βιβλιάριον αυτού αφαιρείται υπό των επιθεωρητών εργασίας και κατόπιν εντολής αυτών υπό των Αστυνομικών οργάνων. Δημοσιευθήτω δια της Εφημερίδος της Κυβερνήσεως. 18.Β.η.12 Σχολή Τουριστικών Επαγγελμάτων 316 